Under [[Napoleons felttog i Rusland]] i [[1812]] vurderer [[Adam Zamoyski]], at næsten 1 mio. døde i løbet af et halvt års kampe. Under felttoget ødelagde russerne infrastrukturen og landbruget under deres tilbagetog for at hæmme franskmændene og berøve dem forsyninger. Under felttoget i [[1813]] udgjorde de allierede styrker i Tyskland alene omkring 1 mio., mens et fransk dekret to år senere under [[De hundrede dage]] drejede sig om mobilisering af 2,5 mio. mand (selv om højest en femtedel var nået frem, da franskmændene led nederlag i [[Slaget ved Waterloo]]). Under den langvarige krig på den [[Iberiske halvø]] fra [[1808]] til [[1814]] blev ca. 300.000 franske soldater engageret af ikke blot flere hundrede tusinde regulære spanske, portugisiske og britiske soldater, men også af et enormt og vedvarende guerillaoprør. Der var 300.000 franske døde alene på den Iberiske halvø.
Militær